
ԱԺ-ում շարունակվում է նախորդ տարվա բյուջեի կատարողականի քննարկումը: Իր ոլորտի մասով այսօր զեկույց է ներկայացրել Գյուղատնտեսության նախարար Սերգո Կարապետյանը:


Պատասխանելով պատգամավորներից մեկի գյուղատնտեսության ոլորտում հնարավոր աճի մասին հարցին՝ հաշվի առնելով  առնելով կարկտահարությունն ու ցրտահարությունը, նախարարը նշել է, որ կարկուտն ամեն տարի եղել է և լինելու է, բայց այն չի կարող ամբողջ հանրապետության առումով վնասել, քանի որ լինում է տեղային. «Ամեն տարի 200-300 համայնք կարկուտից տուժում են և դա մեր համար սովորական երևույթ է»:


Ինչ վերաբերում է ծիրանի բերքին, ապա Ս. Կարապետյանն ասել է, որ եթե անցած տարվա 88 հազար տոննա բերքի դիմաց, այս տարի սպասվում է ընդամենը 8-10 հազար տոննա ծիրանի բերք:


«Հիմա ամբողջ շուկան ողողված է ծիրանի ցոգոլով, ուրեմն կա չէ՞ ծիրան, որ ցոգոլ են վաճառում: Այնպես որ ծիրանի բերք էլ ենք ունենալու ու արտահանելու էլ ենք»,- անկեղծացել է նախարարը:
